kurumikz/Cleaned-Kazakh-Wikipedia huggingface dataset:
Жібек жолы ауданы

Жібек жолы ауданы — Тараз қаласындағы әкімшілік бірлік. 2024 жылы желтоқсанда құрылған. Жер аумағы – 17 157,74 га. Тарихы 2024 жылы 29 қаңтарда Үкімет қаулысымен Тараз қаласының жаңа Бас жоспары бекітілді. Бас жоспарда Тараз маңындағы елді мекендерді қалаға қосу, сонымен бірге қала халқы 400 мыңнан асқандықтан Заңға сәйкес қала аумағында екі аудан құру қарастырылды. Үкіметтің 2024 жылғы 29 қарашадағы №1014 қаулысымен Байзақ және Жамбыл аудандарының жалпы ауданы 12 906,7 гектар (129 км²) болатын жері Тараз қаласына қосылып, қала аумағы 188 км²-ден 317 км²-ге дейін артты. 2024 жылы 20 желтоқсанда Тараз қалалық мәслихаты мен әкімдігі қаланы 2 ауданға бөлу туралы шешім қабылдап, аудан шекаралары бекітілді. 2025 жылы 17 қаңтарда жаңа аудан атаулары Әулиеата және Жібек жолы болып бекітілді. Шекарасы Жібек жолы ауданы Тараз қаласының оңтүстік бөлігінде орналасқан. Оңтүстік-батыс және оңтүстік-шығыс бөлігі Жамбыл облысының Жамбыл ауданымен, солтүстік-шығыс бөлігі Байзақ ауданымен шектеседі. Солтүстік бөлігі Тараздың Әулиеата ауданымен шектеседі. Әкімдері * Қарлығаш Аралбекова (10.2025-) Дереккөздер
Ерік Мылтықбайұлы Өтембаев

Ерік Мылтықбайұлы Өтембаев (24 ақпан 1966, Шымкент облысы) — қазақстандық дипломат, І дәрежелі Төтенше және Өкілетті Елші. Өмірбаяны 1966 жылы 24 ақпанда Шымкент облысы, Ленин ауданы, Рабат ауылында дүниеге келді. Білімі 1990 жылы Қазақ ұлттық университетін “математик” мамандығы бойынша тәмамдады. 1993 жылы “Қалыпты суперсызықты көп мәнді бейнелеулердің конволюциясы” тақырыбында жоба қорғап физика-математика ғылымдарының кандидаты атанды. Мансабы * 1990—1994 — Қазақ ұлттық университетінің есептеу математикасы кафедрасының ассистенті, аспиранты; * 1994—1997 — Қазақ ұлттық университетінің «Макро, микроэкономика және математикалық әдістеме» кафедрасының аға оқытушысы, экономика және әлеуметтану факультетінің декан орынбасары, доценті; * 1997—1999 — Қазақ ұлттық университеті Экономика және құқық институты директорының оқу ісі жөніндегі орынбасары; * 1999—2000 — Қазақ ұлттық университетінің докторанты; * 2000—2000 — Қазақстан Энергетика, индустрия және сауда министрлігінің «Мұнай-газ өнеркәсібі бас диспетчерлік басқармасы» республикалық мемлекеттік кәсіпорнының бөлім басшысы; * 2000—2001 — Қазақстан Қауіпсіздік Кеңесі Экономикалық қауіпсіздік департаментінің бөлім бастығының орынбасары – сектор меңгерушісі; * 2001—2002 — Қазақстан стратегиялық жоспарлау және реформалар агенттігі төрағасының орынбасары; * 2002—2005 — Қазақстан қауіпсіздік кеңесі хатшысының орынбасары — Қазақстан Қауіпсіздік Кеңесі Хатшылығының меңгерушісі; * 2005—2006 — Қазақстан Сыртқы істер министрлігінің Ерекше тапсырмалар жөніндегі Елшісі — Каспий теңізінің мәртебесі жөніндегі келіссөздердегі өкілі; * 2006—2009 — Қазақстанның Ирандағы елшісі; * 2009—2012 — Қазақстанның Люксембург пен Бельгиядағы елшісі және Еуропа одағы мен НАТОдағы өкілі; * 2012—2016 — Қазақстанның Польшадағы елшісі; * 2016—2019 — Қазақстанның Өзбекстандағы елшісі. Жеке өмірі Үйленген, жұбайы Раушан Мейірманова. Балалары: ұлдары — Қажыолла Мылтықбай мен Сұлтанәлі Мылтықбай және қызы — Сафия Ерік. Қылмысы 2018 жылы 16 қазанда Қазақстан Мемлекеттік қызмет істері және сыбайлас жемқорлыққа қарсы іс-қимыл агенттігінің ресми өкілі Жанна Бастарова Өтембаевтың дипломатиялық қызмет барысында Өзбекстандағы Қазақстан Елшілігінің әкімшілік ғимаратының құрылысын аяқтау туралы жалған актілерге қол қойды деген күдікке ілінгенін және осы себептен 140 миллион ₸ шығым пайда болғанын жариялады. 2019 жылы 18 қаңтарда кепіл үшін босатылып, лауазымынан уақытша босатылды. 2020 жылы 23 қыркүйекте 2 жылға бас бостандығынан және мемлекеттік қызметте атқару құқығынан өмір бойына айырылды. 2022 жылы 23 тамызда сот Өтембаевтың ісін қайта қарап, оны толық ақтап шықты. Марапаттары мен атақтары * Құрмет ордені; * Қазақстан Республикасының тәуелсіздігіне 10 жыл медалі; * Астанаға 10 жыл медалі; * Халықаралық қауіпсіздікті нығайтқаны үшін медалі. Дереккөздер
Садақ атудан Еуропа чемпионаты

Садақ атудан Еуропа чемпионаты — Еуропа садақ атудан əлемімен ұйымдастырылатын халықаралық жарыс. Чемпионат 1968 жылдан бастап өткізіледі. Чемпионаттар тізімі Жалпы медальдар саны (1992-2024) Сыртқы сілтемелер
Луна, луна

«Луна, луна» — София Ротаруның репертуарындағы әйгілі әндердің бірі. Композиторы Владимир Матецкий, мәтіннің авторы Михаил Шабров болды. Гитарадағы солоны жазып шығаруға музыкант Сергей Кудишин қатысқан. Осы әнді және сол авторлардың «Лаванда» атты шығармасын София Ротару «Жыл әні-1986» фестивалінде орындап шықты. Сондай-ақ «Жыл әні-1999» фестивалінде ол осы екі әннің жаңартылған нұсқаларын таныстырды. Дереккөздер Сілтемелер * *
Механе

Механе (грекше: μηχανή, mēkhanḗ) немесе машина – бұл әсіресе б.з.д. 5-4 ғасырларда грек театрында қолданылған кран. Ағаш арқалықтар мен блоктар жүйесінен жасалған бұл құрылғы актерді әуеге көтеру үшін, әдетте ұшу бейнесін көрсету үшін қолданылған. Бұл сахна машинасы әсіресе құдайларды жоғарыдан сахнаға түсіру үшін пайдаланылған, сондықтан латынша "deus ex machina" («машинадан шыққан құдай») термині пайда болған. Еврипид бұл құрылғыны «Медея » (б.з.д. 431 ж.) қойылымында, құдайлық сипатқа жатпайтын кейіпкер үшін, ерекше қолданған. Сонымен қатар оны Эсхил жиі қолданған. Комедия авторы Аристофан өз шығармаларында бұл құрылғыны кейде мазақ еткен, өйткені оның әсері шынайы емес деп есептелген. Сахналық машиналар ежелгі Римде де қолданылған, мысалы, жерлеу рәсімдерінде жиі әсерлі қойылымдарда. Юлий Цезарьдың жерлеу рәсімінде Аппиан қанға боялған марқұм диктатордың балауыз мүсінін жерлеуге жиналған халыққа көрсету үшін механе қолданылғанын баяндайды. Бұл механе денені барлық бағытта айналдыру үшін пайдаланылған. Джеффри Суми механені қолдану "Цезарьдың құдайшылдығына ишара жасады" деп болжайды. Дегенмен, бұл өте күмәнді, өйткені Аппиан механені шынайы "deus ex machina" құрылғысы ретінде сипаттамайды. Сонымен қатар, Цезарьдың құдайшылдыққа көтерілуі (апофеозы) ресми түрде тек б.з.д. 42 жылы ғана мойындалды, ал Цезарь тірі кезінде тек бейресми түрде divus ретінде табынған. Ең алдымен, Марк Антоний халықтың көңіл-күйін көтеру және Цезарьдың беделін, сондай-ақ өзінің саяси ықпалын күшейту мақсатында бұл тәсілді қолдануға тырысты. Христиан литургиясында механе кейде айқышпен теңестіріледі. Игнатий айқышты Иса Мәсіхтің "театрлық механасы" деп атайды. Дереккөздер
Гайсин

Гайсин — Украинаның Винница облысындағы қала. Гайсин ауданының әкімшілік орталығы. Гайсин Соб өзенінің жағасында, Винница-Кропивницкий тас жолының бойында орналасқан. Халқы 23 027 адам. Ең жақын қалалар және оларға дейінгі қашықтық Гайсин өз елінде халық саны бойынша 113-ші орында (Украина), облыста 6-шы орында (Винница облысы). Әлемдегі барлық қалалар арасындағы орны: шамамен 15059 орын. Ең жақын қалалар және оларға дейінгі қашықтық: Ладыжин (18 км), Ильинцы (34 км), Монастырище (36 км), Тульчин (41 км), Христиновка (42 км), Немиров (44 км), Бершадь (50 км), Липовец (52 км), Умань (60 км), Гайворон (63 км), Тетиев (65 км), Жашков (71 км), Погребище (75 км), Винница (81 км), Кодыма (81 км), Благовещенское (82 км), Калиновка (95 км), Балта (98 км), Каменка (100 км, Молдова), Сквира (104 км). Тарихы Гайсин алғаш рет 1545 жылы белгілі болды. 1566 жылдан бастап Польшаның Братслав воеводының құрамында болды. 1744 жылы король Август III Гайсинге қала құқығын берді. Бұл Польшаның корольдік қаласы болды. 1793 жылы Польша екінші рет бөлінгеннен кейін ол Ресей империясына қосылды. Өндіріс орындары Кәсіпорындар: спирт зауыты, тамақ комбинаты, наубайхана, тігін фабрикасы, жиһаз фабрикасы, сүт фабрикасы, консерві фабрикасы, мырыш зауыты, диірмен, өнеркәсіптік комбинат, ет комбинаты, асфальт зауыты, кірпіш зауыты, консерві қақпағын шығаратын зауыт, май базасы т.б. Көрнекі орындары Гайсиннің жергілікті өлкетану мұражайы шаруалар көтерілістерінің тарихымен танымал, онда 20 ғасырдағы ауданның өмірі мен мәдениетінің экспонаттары, ежелгі әскери заттардың экспозициялары бар. Гайсиннің басты архитектуралық тартымдылығын Санкт-Покровский храмы деп санауға болады. Басқа діни ғимараттар мен ескі әкімшілік ғимараттар бар. Қала маңында көлдер бар, ол жергілікті тұрғындардың сүйікті демалыс орындарына айналды. Галерея Дереккөздер
Гнивань

Гнивань — Украинаның Винница облысындағы қала. Винница ауданының құрамына кіреді (2020 жылға дейін Тывровский ауданының құрамында болған). 2013 жылғы 1 қаңтардағы жағдай бойынша халық саны 12 587 адамды құрады. Орналасуы Винницадан оңтүстікке қарай 20 шақырым жерде Оңтүстік Буг өзенінде орналасқан. Ең жақын қалалар және оларға дейінгі қашықтық Гнивань өз елінде халық саны бойынша 222-ші орында (Украина), облыста 12-ші орында (Винница облысы). Әлемдегі барлық қалалар арасындағы орны: шамамен 22766 орын. Ең жақын қалалар және оларға дейінгі қашықтық: Жмеринка (17 км), Винница (18 км), Немиров (38 км), Калиновка (42 км), Шаргород (43 км), Бар (47 км), Липовец (54 км), Хмельник (58 км), Тульчин (60 км), Ильинцы (64 км), Деражня (68 км), Казатин (78 км), Ладыжин (79 км), Погребище (79 км), Могилёв-Подольский (81 км), Отачь (83 км, Молдова), Новоднестровск (86 км), Бердичев (91 км), Фрунзе (93 км, Молдова), Бричаны (94 км, Молдова). Тарихы Гниванның тарихы қаладан солтүстікке қарай 3 шақырым жерде Селище ауылында орналасқан Черленков қамалымен байланысты. 14 ғасырда литвалықтар бұл аумақты басып алып, бекініс салуды ұйғарды, өйткені бұл аймақ шекаралық аймақ болды. 16 ғасырда ағаш қамал тас қамалмен алмастырылды, оның айналасында қоныстар, соның ішінде Витава ауылы пайда болды. (Гниваньның бұрынғы аты). Елді мекеннің өсуіне 19 ғасырдағы темір жолдың салынуы жақсы әсер етті. Алайда Гнивань қала мәртебесін 1981 жылы ғана алды. Өндіріс орындары Бірінші өнеркәсіптік кәсіпорын 1848 жылы жер иесі Иосиф Ярошинскийдің қант зауыты болды (қирандылары сақталған). 1866-71 жылдары Гнивань арқылы өтетін Киев-Одесса темір жолын салу кезінде Ярошинскийге тиесілі Гнивань гранит карьерін өнеркәсіптік игеру басталды. Қала тез дамып, 19-20 ғасырлар тоғысында болыс орталығына айналды. 1969 жылы Еуропадағы ең ірі Гнивань темір-бетон зауыты іске қосылды. Көрнекі орындары Гнивань қаласы ескі қамалымен қызықты, оның ішінде тек бір жартылай қираған мұнара мен қабырғалардың қалдықтары қалған. Қалада Әулие Иосиф (20 ғ. басы) атындағы католик шіркеуі бар, ол Кеңес Одағы кезінде подшипник зауытының ғимараты қызметін атқарған. Бауырлас қалалар * Колоньо-аль-Серио (Италия) Дереккөздер
Чизбургер

Чизбургер — фастфудқа жататын тәтті тағамдардың бірі. Оны ірімшік қосылған гамбургер деуге де болады. Оны бірінші рет Калифорнияда 1924 жылы дайындаған. Бірақ басқа пікір бойынша, алғаш рет чизбургерді Кентуккиде 1934 жылы ойлап тапқан. 18 қыркүйекте Чизбургер күні аталып өтеді.
Әйелдер арасындағы софтболдан әлем чемпионаты

Әйелдер арасындағы софтболдан əлем чемпионаты — Әлем Бейсбол Софтбол конфедерациямен ұйымдастырылатын халықаралық жарыс. Чемпионат 1965 жылдан бастап өткізіледі. Жеңімпаздары және жүлдегерлері Жалпы медальдар саны Сыртқы сілтемелер *[http://www.wbsc.co WBSC official website]
Әйелдер арасындағы софтболдан Еуропа чемпионаты

Әйелдер арасындағы софтболдан Еуропа чемпионаты — Еуропа Софтбол федерациямен ұйымдастырылатын халықаралық жарыс. Чемпионат 1979 жылдан бастап өткізіледі. Жеңімпаздары және жүлдегерлері Жалпы медальдар саны Сыртқы сілтемелер * [http://europeansoftball.org/echw/ Еуропа софтбол федерацияның ресми сайты]
Софтболдан Еуропа чемпионаты

Софтболдан Еуропа чемпионаты — Еуропа Софтбол федерациямен ұйымдастырылатын халықаралық жарыс. Чемпионат 1993 жылдан бастап өткізіледі. Жеңімпаздары және жүлдегерлері Жалпы медальдар саны Сыртқы сілтемелер * [http://europeansoftball.org/echw/ Еуропа софтбол федерацияның ресми сайты]
Расул Берекетұлы Жұмалы

Расул Берекетұлы Жұмалы (15 ақпан 1971, Алматы) — қазақстандық дипломат, II дәрежелі кеңесші. Өмірбаяны 1971 жылы 15 ақпанда Алматыда дүниеге келді. Білімі 1992 жылы Қазақ ұлттық университеті шығыстану факультетінің араб тілі кафедрасын тәмамдады. Мансабы * 1992—1996 — Қазақстан Сыртқы істер министрлігі Таяу, Орта Шығыс және Африка басқармасының референті, атташесі, үшінші хатшысы; * 1996—1998 — Қазақстанның Мысырдағы Елшілігінің үшінші хатшысы, екінші хатшысы; * 1998—1999 — Қазақстан Сыртқы істер министрлігі Азия, Таяу Шығыс және Африка басқармасының екінші хатшысы, бөлім бастығының міндетін атқарушысы; * 1999—1999 — Қазақстан Сыртқы істер министрлігі Екіжақты ынтымақтастық департаментінің бөлім бастығы; * 1999—2000 — Қазақстан Сыртқы істер министрлігі Баспасөз қызметі бөлімінің бастығы; * 2000—2002 — Қазақстан премьер-министрінің баспасөз-хатшысы – Үкіметтік ақпарат бөлімінің меңгерушісі; * 2002—2003 — Қазақстан Сыртқы істер министрлігінің Алматы қаласындағы өкілдігінің бөлім бастығы; * 2003—2004 — Қазақстанның Израильдегі Елшілігінің кеңесшісі; * 2004—2005 — Қазақстанның Дубай қаласындағы (Біріккен Араб Әмірліктері) Бас консулы; * 2006—2007 — Қазақстанның Ливиядағы елшісі; * 2007—2008 — Еуразиялық банкирлер клубының атқарушы директоры; * 2008 — «Эксклюзив» аналитикалық журналының редакторы; * 2010—2011 — Қазақ тіліндегі «Япырай» танымдық журналының редакторы; * 2010—2018 — Сүлеймен Демирель университетінің аға оқытушысы; * 2019 — «Конфессияаралық және өркениетаралық диалогты дамыту жөніндегі Н.Назарбаев орталығының» консультанты және Қазақстан президентінің жанындағы Ұлттық қоғамдық сенім кеңесінің мүшесі; * 2020—2021 — Қазақ ұлттық университеті Шығыстану факультетінің оқытушысы; * 2022 — Қазақстанның Ливандағы елшісі. Жеке өмірі * Үйленген, 2 баласы бар. * Араб, ағылшын, орыс және қазақ тілдерін меңгерген. Еңбектері * “Орталық Азияның геосаясаты” монографиясы (2006; ).. Марапаттары мен атақтары * II дәрежелі кеңесші.. Дереккөздер
Төменгі Бавария

Төменгі Бавария (нем. Niederbayern, бав. Niedabayern) — Германиядағы Бавария жерінің шығысындағы жеті әкімшілік округтің (нем. Regierungsbezirk) бірі. Округтың әкімшілік орталығы Ландсхут қаласында орналасқан. Төменгі Бавария округі Чехия, Австрия және Баварияның әкімшілік округтері – Жоғарғы Пфальц пен Жоғарғы Бавариямен шектеседі. Қалалары Төменгі Баварияның басты қалалары: Бад-Грисбах-им-Ротталь, Боденмайс, Деггендорф, Дингольфинг, Кельхайм, Ландау-на-Изаре, Ландсхут, Пассау, Платтлинг, Реген, Штраубинг, Вильсхофен-на-Дунай. Халқы 2015 жылғы 31 желтоқсандағы бағалау бойынша Төменгі Бавария әкімшілік округінің халқы 1 212 119 адамды құрайды. Оқу орындары Төменгі Баварияда келесі жоғары оқу орындары бар: * Деггендорф жоғары техникалық мектебі (1994 жылы құрылған); * Ландсхут қолданбалы ғылымдар университеті (1978 жылы құрылған); * Пассау университеті (1978 жылы құрылған, бұған дейін 1823 жылдан бастап философиялық-теологиялық колледж болған). Тағы қараңыз * Бавария * Жоғарғы Бавария Дереккөздер
Ильинцы

Ильинцы — Украинаның Винница облысындағы қала. Винница ауданының құрамында. 2020 жылға дейін ол таратылған Ильинец ауданының әкімшілік орталығы болды. 2013 жылы халық саны 11 366 адамды құрады. Географиялық орналасуы Қала Соб өзенінде (Оңтүстік Бугтың саласы) орналасқан. Қаланың батысында метеорит құлаған жер бар. Ең жақын қалалар және оларға дейінгі қашықтық Қала өз елінде халық саны бойынша 244-ші орында (Украина), облыста 15-ші орында (Винница облысы). Әлемдегі барлық қалалар арасындағы орны: шамамен 24337 орын. Ең жақын қалалар және оларға дейінгі қашықтық: Липовец (17 км), Немиров (31 км), Гайсин (34 км), Погребище (42 км), Тетиев (44 км), Монастырище (44 км), Ладыжин (46 км), Тульчин (54 км), Винница (56 км), Калиновка (63 км), Христиновка (63 км), Гнивань (64 км), Жашков (66 км), Казатин (73 км), Сквира (76 км), Умань (81 км), Бершадь (85 км), Гайворон (97 км), Бердичев (98 км), Белая Церковь (101 км). Тарихы Елді мекен XVII ғасырдан бері белгілі. 1793 жылы Поляк-Литва Достастығы екінші рет бөлінгеннен кейін Ильинцы Ресей империясының құрамына енді. 1796 жылдан Киев губерниясының Липовец уезінің болыс орталығы болды. 1917 жылы желтоқсанда мұнда Кеңес өкіметі орнады. 1925 жылы Ильинцы қала типті поселке мәртебесін алды. Ұлы Отан соғысы жылдарында 1941 жылдың 23 шілдесінен 1944 жылдың 13 наурызына дейін ауыл неміс оккупациясында болды, осы уақытта мұнда Украина Коммунистік (большевиктер) партиясының астыртын округтік комитеті жұмыс істеді. 1978 жылы қант зауыты, май зауыты (Гайсин май-ірімшік комбинатының филиалы), Липовец тамақ өнімдері комбинатының тамақ цехы, Винница ағаш өңдеу өндірістік бірлестігінің Гайсин филиалының жиһаз цехы, орман шаруашылығы бөлімі, аудандық ауыл шаруашылығы машиналарын жасау зауыты, тұрмыстық қызмет көрсету комбинаты, совхоз техникум, екі жалпы білім беретін мектеп, музыка мектебі, аурухана, мәдениет үйі, алты кітапхана, тарихи-өлкетану мұражайы болды. 1986 жылы 1 желтоқсанда Ильинцы аудандық маңызы бар қалаға айналды. Өндіріс орындары Өнеркәсіп негізінен тамақ өнеркәсібімен ұсынылған. Қалада Шығыс Еуропадағы ең ірі сүт зауыты Люстдорф, «Винпромтех» ЖШС қант зауыты және «Ильинцыхлеб» коммуналдық кәсіпорны орналасқан. «Ильинцыстройматериалы» ААҚ – кірпіш өндірісі, ағаш өңдеу және жиһаз өндірісі дамыған. Қала маңынан Уренгой-Помары-Ужгород магистральдық газ құбыры өтеді. Көрнекі орындары Ильинцыдың көрікті жерлері негізінен діни ғимараттармен, соның ішінде 1773 жылдан бастап Құдай Анасының ағаштан жасалған шіркеуімен ұсынылған. Сондай-ақ 19 ғасырдың аяғы мен 20 ғасырдың басындағы қала құрылысының үлгілері және су диірменінің қирандылары бар. Бауырлас қалалар * Влощова (Польша) * Единец (Молдова) * Смижаны (Словакия) * Чугуев (Украина) Галерея Дереккөздер
Софтболдан Азия чемпионаты

Софтболдан Азия чемпионаты — Азия Софтбол федерациямен ұйымдастырылатын халықаралық жарыс. Чемпионат 1968 жылдан бастап өткізіледі. Жеңімпаздары және жүлдегерлері Жалпы медальдар саны Сыртқы сілтемелер * [https://asiasoftball.com/ Азия Софтбол конфедерацияның ресми сайты]
Бахтияр Абдрахманұлы Абдрахманов

{{Тұлға { style="background:transparent" } }} Бахтияр Абдрахманұлы Абдрахманов (1900, Новобогат ауданы Гурьев облысы – 1994, Гурьев) – мұнайшы, Қазақ КСР-нің еңбек сіңірген экономисі. Өмірбаян Бахтияр Абдрахманұлы Абдрахманов 1900 жылы қыркүйекте қазіргі Атырау облысы (бұрынғы Гурьев облысы) Хамит Ерғалиев ауылының маңында (бұрынғы Новобогат ауылында) шаруаның отбасында дүниеге келген. Руы Тама, Жетіру Кіші жүзден тараған. Бастауыш білімді орыс-қазақ училищесінде алған. 1917 жылы еңбек жолын «Нобель» компаниясының мұнай кен орындарында көмекші жұмысшы болып бастаған. Бұл тәжірибе оның мамандық таңдауына шешуші рөл атқарды. 1920 жылы Самар және Редут болыстарының атқару комитеттерінің хатшысы, кейін төрағасы болып сайланды. 1927 жылы Доссор мұнай кен орындарының хатшысы және істер басқарушысы қызметін атқарды. Кейіннен терең барлау бұрғылау басқармасының хатшысы, өндіріс пен еңбек жоспарлау бойынша экономист, мұнай кен орындарының жоспарлау бөлімінің бастығы болып жұмыс істеді. 1937 жылы оны «Эмбанефть» мұнай өнеркәсібі басқармасының жоспарлау-экономикалық бөлімінің бастығы етіп, Искіне ауылына ауыстырды. 1938 жылы маусымда Искіне мұнай кен орнында Доссор аудандық НКВД тарапынан тыңшылық айыбы бойынша қамауға алынды. 1939 жылы сәуірде ақталып, өз қызметіне қайта оралды. 1940 жылы Мәскеуде мұнай өнеркәсібінің жетекші жоспарлау қызметкерлеріне арналған арнайы курстарда оқыды. 1941 жылы Ұлы Отан соғысы басталғанда, Бахтияр Абдрахманов Искіне ауылынан Гурьев қаласына көшіріліп, «Эмбанефть» бірлестігінің жоспарлау-экономикалық бөлімінің бастығы болып тағайындалды. Бұл қызметте 1962 жылы зейнетке шыққанға дейін жұмыс істеді. Еңбек жолдары Бахтияр Абдрахманұлы Қазақстанның мұнай өнеркәсібін дамытуға елеулі үлес қосты. Ол мұнай өндіруді жоспарлау мен экономикалық ұйымдастыруға белсенді араласып, жоғары өндірістік нәтижелерге қол жеткізді. Соғыс жылдары елді жанар-жағармаймен қамтамасыз етуге атсалысып, Қошқар, Комсомол, Жолдыбай және Тентексор кен орындарын іске қосуға үлес қосты. Сонымен қатар, Комсомол – Мақат, Қошқар – Сағыз мұнай құбырлары мен Гурьев мұнай өңдеу зауыты салынды. Марапаттары мен атақтары Ерен еңбегі үшін Абдрахманов келесі мемлекеттік наградалармен марапатталды: * «КСРО Наркомнефтьтің социалистік жарыстың үздігі» белгісі (1943); * «Ерен еңбегі үшін» медалі (1945); * Еңбек Қызыл Ту ордені (1952); * Ленин ордені (1954); * «Құрмет белгісі» ордені (1959); * Қазақ КСР Жоғарғы Кеңесінің Құрмет грамоталары. 1966 жылы оған «Қазақ КСР-нің еңбек сіңірген экономисі» атағы берілді. Отбасы Әкесі Толеміс – мал шаруашылығымен айналысқан, орыс және араб тілдерін білген. Ол 1950 жылы Гурьевте қайтыс болды. Анасы 1937 жылы өмірден өтті. Жұбайы Кенжетай (1907–1989) 1948 жылы «Батыр ана» орденімен марапатталған. Ерлі-зайыптылар 10 бала тәрбиеледі: қыздары – Гүлжамал, Мүхлиса, Сабира, Шолы, Зли, Орынша; ұлдары – Карл, Мұрат, Мұхит, Зинон. Әдебиет * Монастырская Любовь. Абдрахмановтар-мұнайшылар әулеті. – Алматы, 2015. «Қазақ мұнайының ардақтылары». Өмірбаяндық серия. ISBN 978-9965-816-73-4
Әйелдер арасындағы софтболдан Азия чемпионаты

Әйелдер арасындағы софтболдан Азия чемпионаты — Азия Софтбол федерациямен ұйымдастырылатын халықаралық жарыс. Чемпионат 1967 жылдан бастап өткізіледі. Жеңімпаздары және жүлдегерлері Жалпы медальдар саны Сыртқы сілтемелер * [https://asiasoftball.com/ Азия Софтбол конфедерацияның ресми сайты]
Linux дистрибутиві

Linux дистрибутиві — бұл Linux операциялық жүйесінің компоненттерінен (ядро, GNU жобасының кітапханалары мен утилиталары, орнату бағдарламасы, басқа да утилиталар мен бағдарламалар) құралған, дистрибутивтік пакетке жинақталған толыққанды жүйе; Linux жүйелерін таратудың негізгі формасы. Linux дистрибутивтерінің әртүрлілігі көптеген компоненттер мен олардың үйлесімді нұсқаларын таңдауға және серверлік, жұмыс үстелі, желілік және кіріктірілген жабдықтардың әртүрлі ерекшеліктеріне байланысты. Мысалы, серверлік дистрибутивтерге әртүрлі серверлік бағдарламалық жасақтамалар (веб-серверлер, дерекқор басқару жүйелері), ал жұмыс үстелі дистрибутивтеріне жұмыс үстелі ортасы, кеңселік пакеттер, мультимедиа ойнатқыштары кіреді. Аз ресурстармен жұмыс істейтін жабдықтар үшін musl, Busybox, uClibc немесе dietlibs сияқты GNU утилиталарының жеңіл нұсқалары пайдаланылады. [https://github.com/FabioLolix/LinuxTimeline 2020-жылдарға қарай Linux-тың алты жүзден астам дистрибутиві бар]; олардың жартысынан көбі әзірлеушілердің тұрақты жаңартулары арқылы қолдау көрсетіліп, жаңартылып тұрады. Платформалық жазылым арқылы таратылатын дистрибутивтер бар, олардың ішіндегі ең танымалдары — Red Hat Enterprise Linux, SUSE Linux Enterprise Server, Oracle Linux. Коммерциялық әзірлеушілер сонымен қатар соңғы пайдаланушылар арасында кең тараған тегін дистрибутивтерді де таратады, мысалы, Fedora (Red Hat), OpenSUSE, Ubuntu (Canonical). Сондай-ақ, жұмыс үстелі жүйелерін пайдаланушылар арасында еріктілер күшімен жасалған дистрибутивтер кеңінен танымал — Debian, Slackware, Gentoo, ArchLinux, Linux Mint. Желілік жабдықтарға арналған танымал дистрибутивтердің қатарына Cumulus Linux, RouterOS жатады. Тарихы Linux операциялық жүйесінің ең ерте дистрибутивтерінің қатарына мыналар кіреді: * Boot-root – екі дискетада таратылған, жүйені іске қосуға жеткілікті ядро және минималды утилиталар жиынтығынан тұрған. * MCC Interim Linux – 1992 жылдың ақпан айында Манчестер университетінің FTP-серверінде жалпыға қолжетімді етіп жарияланған. * TAMU – шамамен сол уақытта Texas A&M университетінде жасалған. * SLS (Softlanding Linux System). * Yggdrasil Linux/GNU/X – компакт-дискілерде таратылған алғашқы дистрибутив. SLS іс жүзінде қолдау көрсетілмегендіктен, 1993 жылы Патрик Фолькердинг SLS негізінде Slackware дистрибутивін шығарды. Бұл дистрибутив 2020 жылдары да бар және дамып келе жатқан ең көне Linux дистрибутиві болып табылады. Linux дистрибутивтері пайдаланушылар үшін IBM PC архитектурасындағы DOS және Microsoft Windows операциялық жүйелеріне, Apple Macintosh компьютерлеріндегі Mac OS-ке, сондай-ақ меншікті Unix нұсқаларына балама болды. Linux жүйесін бастаушы пайдаланушылардың көбісі Unix жүйелеріне таныс болған және оларды Linux-тың Unix-пен үйлесімділігі, тұрақтылығы, төмен (немесе тегін) құны, сондай-ақ бастапқы кодқа қолжетімділік тартымды етті.
Швабия

Швабия (нем. Schwaben, бав. Schwobm) — Германиядағы Бавария жерінің жеті әкімшілік округінің (нем. Regierungsbezirk) бірі. Баварияның оңтүстік-батыс бөлігінде орналасқан және Австриямен, Швейцариямен, Баден-Вюртемберг жерімен, сондай-ақ Баварияның әкімшілік округтері Орталық Франкония мен Жоғарғы Бавариямен шектеседі. Географиясы Швабия — Германияның оңтүстік-батысындағы Баден-Вюртемберг және Бавария жерлерінде орналасқан аймақ, мұнда швабтар — шваб диалектісінде сөйлейтін немістер тұрады. Бұл аймақтың нақты шекарасы жоқ, сондықтан әркім оны өз бетінше түсіндіреді. Кейбіреулер Швабияны тек Германия аумағымен шектесе, басқалары оған Франция мен Швейцариядағы неміс тілді аймақтарды қосады. Швабтар тек Швабияда ғана емес, сондай-ақ Швейцарияның солтүстігінде, Францияның солтүстік-шығысында (Эльзас аймағында) және Дунай өзенінің бойындағы елдерде — Сербия, Словения, оңтүстік Венгрия мен Румынияда да кездеседі. Франция мен Швейцарияда «швабтар» сөзі көбінесе жалпы немістерді білдіру үшін қолданылады. Халқы 2015 жылғы 31 желтоқсандағы дерек бойынша, Швабия әкімшілік округінің халқы 1 846 020 адамды құрайды. Дереккөздер Сыртқы сілтемелер * [https://web.archive.org/web/20081208094430/http://www.regierung.schwaben.bayern.de/ Ресми сайт]
Пау Кубарси

Пау Кубарси Паредес (; 22 қаңтар 2007, Бескано, Испания) — испан футболшысы, «Барселона» клубының қорғаушысы. Жеке өмірі Пау Кубарси Паредес Каталонияның Жирона провинциясындағы Бескано қаласынан шыққан. Кубарси каталан тілінде сөйлейді. 2024 жылы Олимпиада ойындарында Испания құрамасының сапында ойнаған кезде, ол сұхбаттарға сирек қатысатынын айтты, себебі испан тілінде еркін сөйлей алмайды. Ол тек Каталонияда тұрып, өмір бойы ана тілін ғана қолданған. Мансабы Клубтық мансабы Кубарси өз мансабын Жирона клубында бастады, ал 2018 жылы Барселонаға ауысады. 2023 жылдың сәуірінде Кубарси бас бапкер Хавидің шақыртуымен алғаш рет негізгі құраммен жаттығу өткізді. 8 шілдеде, ол клубпен алғашқы кәсіби келісімшартқа қол қойды. 2023–24 маусымының алдында Барселонаның құрама тізіміне енгізілді. 2024 жылдың 18 қаңтарында Кубарси Унионистас де Саламанка клубына қарсы Испания кубогы ойынында негізгі командада дебют жасады. 2024 жылы 12 наурызда Кубарси Чемпиондар Лигасының 1/8 финалының екінші ойынында Наполиге қарсы алаңға шығып, турнирдің плей-офф кезеңінде 17 жас 50 күнде дебют жасаған ең жас ойыншы атанды. Осылайша, ол Баварияның бұрынғы қорғаушысы Давид Алабаның 17 жас 258 күндегі рекордын жаңартты. 2024 жылдың 10 сәуірінде Кубарси 17 жас 79 күнінде Чемпиондар Лигасының ширек финалында негізгі құрамда шыққан ең жас қорғаушы атанып, ЦСКА Мәскеу ойыншысы Георгий Щенниковтың рекордын жаңартты. 2024 жылы 9 мамырда Барселона Кубарсимен келісімшартты 2027 жылдың 30 маусымына дейін ұзартқанын жариялады. Ұлттық құрама сапында Кубарси Испанияның 15 жасқа дейінгі және 17 жасқа дейінгі құрамаларының сапында өнер көрсетті.[16] 2024 жылдың наурыз айында оны бас бапкер Луис де ла Фуэнте алғаш рет Испанияның негізгі құрамасына шақырып, Колумбиямен өткен жолдастық матчта дебют жасады (0:1 есебімен жеңіліс). Ол 83-минутта Эмерик Ляпорттың орнына алаңға шығып, Испания құрамында ойнаған ең жас қорғаушы атанды. 2024 жылы 27 мамырда Кубарси УЕФА Еуро-2024 турниріне арналған 29 ойыншыдан тұратын алдын ала құрамға енді. Алайда, 7 маусымда турнир басталар алдында ол құрамға еңгізілмеді. Жетістіктері Командалық «Барселона» * Испания чемпионы: 2024/25 * Испания кубогы: 2024/25 * Испания суперкубогы: 2025 Ұлттық құрама «Испания U23» * Олимпиада ойындарының күміс жүлдегері: 2024 Дереккөздер
Galaxian

Galaxian — Namco компаниясы шығарған аркадалық видео ойын. Жапонияда 1979 жылдың 15 қыркүйегінде шықты. Солтүстік Америка нарығына сол жылдың қараша айында таныстырылды. Бұл бәсекелес Taito компаниясының Space Invaders атты өте сәтті болған ойынына жауабы ретінде шыққан. Жаңа ойынның басты дизайнері Кадзунори Савано болды. Оның жұмысы арқасында көптүсті спрайттарды пайдаланған алғашқы ойындардың бірі пайда болды. Ойнаушы экранның астында орналасқан ғарыш кемесін басқара отырып, үстінен төніп жатқан жау флотилиясын жоюы керек. Бір атысы нысанаға тигенде немесе экраннан шығып кеткенде ғана ойнаушы тағы бір атыс жасай алады. Жау кемелері аз-аздап астыға жылжиды және оқта-текте ойнаушыға қарсы бомба жаудырады. Екі көсем кеменің саптан шығуға мүмкіндігі бар, әрқайсысы жанындағы бір-екі кемесімен ойнаушы жаққа ұша алады және оған тиюге тырысады, кейін орнына оралады. Экрандағы бір флотилия жойылғанда, жаңадан тағы біреуі пайда болады, оның кемелері бұрынғысынан жылдамырақ болады. Неғұрлым көп жау кемесі атқаны үшін ұпай саны да көбірек беріледі. Ұпайлар ең жоғарыда көрсетіледі. 2021 жылы британдық The Guardian газеті бұл ойынды 1970 жылдардың ең керемет видео ойыны деп бағалады. Ойынның бірнеше ресми жалғасы болған. Дереккөздер Сілтемелер * [https://www.arcade-museum.com/game_detail.php?game_id=7885 Galaxian ойыны туралы]
Потенциалдық және актуалдық

және оның шәкірті Аристотель, Платон үшін осы әлем баянсыз, бір идеал әлем бар, соны нұсқайды, ал Аристотель бойынша ондай идеал әлем жоқ, ол жай жалпылық түсінік қана, бары осы актуалды нақтылықтар әлемі деп алақанымен көрсетеді.]] Потенциалдық және актуалдық – Философиядағы іргелі ұғымдар жұбы болып, Аристотель өзінің «Физика», «Метафизика», «Никомах этикасы» және «Жан туралы» еңбектерінде қозғалысты, себептілікті, этиканы және физиологияны талдау үшін қолданған маңызды принциптер жұбы. Осы контекстегі потенциалдық ұғымы, әдетте, заттың "болуы мүмкін" деп айтуға болатын кез келген “мүмкіндігін” (possibility) білдіреді. Аристотель барлық мүмкіндіктерді бірдей деп санамады және жағдайлар қолайлы болғанда және оларды ештеңе тоқтатпаған кезде өздігінен нақтылыққа айналатын мүмкіндіктердің маңыздылығын атап көрсетті. Потенциалдықты қазақшаға әлеует деп аудару қате, өйткені Арисотельдің потенциал ұғымының төл мағынасы бұзылып, шатастырады. Әлеует (capability) потенциалдық ең негізгі қасиеті болған бірдеңе істеуге қабілеттігі. Бір нәрсенің бойында қабілеттер бұғып жатады, міне сол әлеует. Ал потенциал әлеуеттен кең, ол әлеуетті өзінің бір қасиеті етеді, бірақ ол тағы мүмкіндікпен, сөзсіздікпен, ашылумен, оянумен қатысты. бұл бейне Физикадағы потенциалды энергия дегенді әлеуетті энергия десек қате түсінік туатыны секілді. Потенциалдыққа қарама-қарсы, актуалдық (actuality) – бұл мүмкіндіктің толық мағынада мәлім нәрсе болып, не мәлім нәрседе болып, шын (real) болған кездегі, мүмкіндіктің жүзеге асуын немесе орындалуын көрсететін қозғалыс, өзгеріс немесе әрекет. Сондықтан, бұл екі ұғым да Аристотельдің табиғаттағы оқиғалардың барлығы шынайы мағынада табиғи емес деген сенімін көрсетеді. Оның көзқарасы бойынша, көптеген нәрселер кездейсоқ болып жатады, демек, нәрселердің табиғи мақсаттарына сәйкес келмейді. Бұл Аристотелдің табиғаттағы мақсаттар ұғымынан бас тартуына әкелмегені таң қаларлық жағдай. Актуалдықты да нақтылық, не өзектілік деп аудару шатасу туғызады. Өзектілік ұғымында маңыздылық қою, актуалдылықта маңыздылық болғанымен, ең басты қасиеті осы дүниеде мәлім потенциалдың орындалуы. Ал нақтылық әлдеқайда ауқымды метафизикалық ұғым. Нақытылқтар кез келген болушының осы дүниеде мәлім уақыт сәтінде солай болып жатуы. Ол әлі болмаған, болуы ммүкін, немесе ешқашан болмайтын мүмкіндіктерге қарама қайшы айтылады. Бұл ұғымдар, өзгертілген түрлерінде, Ортағасырға дейін өте маңызды болып қала берді, бірнеше жолмен ортағасырлық теологияның дамуына әсер етті. Қазіргі уақытта табиғат пен тәңірлік туралы түсініктер өзгерген сайын бұл дихотомия бірте-бірте маңыздылығын жоғалтты. Алайда, бұл терминологиялар жаңа мағынадағы қолданыстарға бейімделді, бұл энергия мен динамика сияқты сөздерде айқын көрінеді. (Аристотель Көне грек тілінде потенциалдылықты "динамис"(Dynamis) ұғымымен, ал актуалдылықты "энергеиа" (Energeia) ұғымымен жеткізгенін ескеріңіз. ) Энергия, динамика сөздерін алғаш рет қазіргі физикада неміс ғалымы және философы Готфрид Вильгельм Лейбниц қолданды. Даулырақ түрде, Аристотельдің энтелехия ұғымы кейде биологияда “энтелехияны” қолдануға шақырғандарға әсер етуін жалғастыруда. Дереккөздер
Калиновка (қала, Винница обл.)

Калиновка — Украинаның Винница облысындағы қала. Хмельник ауданының құрамында. 2020 жылға дейін қала таратылған Калиновский ауданының әкімшілік орталығы болды. Қала 10,00 км² аумақты алып жатыр, халқы 19 848 адамды құрайды. Орналасуы Подольск үстіртінің жазығында, Оңтүстік Бугтың бір саласы Жерд шағын өзенінің жағасында, облыс орталығынан солтүстікке қарай 24 км жерде орналасқан. Ең жақын қалалар және оларға дейінгі қашықтық Қала өз елінде халық саны бойынша 144-ші орында (Украина), облыста 8-ші орында (Винница облысы). Ең жақын қалалар және оларға дейінгі қашықтық: Винница (24 км), Казатин (37 км), Гнивань (42 км), Хмельник (43 км), Липовец (46 км), Бердичев (49 км), Погребище (52 км), Жмеринка (55 км), Немиров (58 км), Ильинцы (63 км), Андрушевка (72 км), Чуднов (72 км), Бар (74 км), Шаргород (85 км), Житомир (90 км), Тульчин (90 км), Гайсин (95 км), Ладыжин (99 км), Коростышев (103 км), Барановка (111 км). Тарихы Калиновка XVIII ғасырдың бірінші жартысында құрылған. Тарихи деректерде бұл атау жергілікті жерлерді басып алып, шаруаларды құлдыққа айналдырған поляк магнаты Калиновскийдің тегінен шыққанын көрсетеді. 1796 жылдан - Подольск губерниясының Винница округінің құрамына кіреді. 1905-1907 жылдардағы революциялық оқиғалар кезінде Калиновка тұрғындары көрші ауылдардың шаруаларымен бірге жер иесі Ольшевскийдің мүлкіне ереуілге шықты. 1918 жылы қаңтарда Кеңестер билігі жарияланды. Қаңтар айының соңында өткен ауылдық жиналыста Калинов болысының ауылдарының тұрғындары бейбітшілік пен жер туралы декреттерді және Украина Орталық Атқару Комитетінің Украина Кеңес үкіметін құру туралы манифестін бекітті. 1923 жылы Калиновский ауданы құрылып, оның әкімшілік орталығы Калиновка болды. 1938 жылы 22 қазанда Калиновка елді мекені қала типіндегі елді мекенге жатқызылды. 1941 жылы 22 тамызда Калиновканы фашистік әскерлер басып алды. Ауылдың орталығында фашистер Дзержинский көшесіне гетто, шетінде әскери тұтқындар лагерін орнатты. Калиновканы 1944 жылы 14 наурызда 74-ші атқыштар корпусының бөлімдері азат етті. 1979 жылдың қарашасында қала типіндегі елді мекен Калиновка аудандық бағынышты қала болды. Өндіріс орындары Қаланың негізгі өнеркәсіптік кәсіпорындары: «Солодка Хата» ЖШС (торттар, кондитер өнімдері және т.б.), «Калиновский машина жасау зауыты» ЖАҚ (қада төсеуге арналған жабдықтар, сүтті кептіруге арналған жабдықтар), «Виннифрут» ААҚ (шырындар), «Агромаш» ААҚ (құбырлар, тырмалар, құрама агрегаттар), ЖАО Калина (тігін бұйымдары), Бірінші ұлттық сабын компаниясы (сабын), Калинов сүт зауыты (сүт, ірімшік, май). Бауырлас қалалар * Сент-Мену (Франция) Галерея Дереккөздер
Скотт Бессант

Скотт Кеннет Гомер Бессант (; тамыз 1962 жыл, Конуэй, Оңтүстік Каролина) — америкалық инвестор және хедж-фондшы, 2025 жылғы қаңтардан бергі АҚШ Қаржы министрі. Джордж Сорос негіздеген Soros Fund Management серіктесі болған ол — Key Square Group атты жаһандық макро инвесторлық фирманың негіздеушісі. Дональд Трамптың 2024 АҚШ президент сайлауындағы кампаниясының ірі доноры, экономикалық кеңесшісі мен фандрайзері болған Бессантты Трамп кейін 2024 жылғы қарашада АҚШ Қаржы министрі лауазымына ұсынды. 2025 жылғы 27 қаңтарда оны АҚШ Сенаты 68–29 дауыс қатынасымен бұл лауазымға қабылдады да, өкілеттігін ол 28 қаңтарда бастады. Өкілеттігін бастаған сәтте Бессант гей екенін ашық айтқан АҚШ Кабинеті тарихындағы екінші адам (Пит Буттиджичтен кейінгі) және АҚШ тарихындағы ең жоғарғы лауазымды ЛГБТ+ өкілі болды. Ерте жылдары және білімі Скотт Бессант Конуэй, Оңтүстік Каролинада дүниеге келген. Әкесі — кіші Гомер Гастон Бессант, анасы — Барбара Маклеод. 1984 жылы ол Йель универистетіндегі оқуын бітірді. Кәсіпкерлік мансабы 1991 жылы Бессант Джордж Соростың Soros Fund Management (SFM) мүшесі болды да, 1990 жылдары оның серіктесі еді. 2000 жылғы отставкасынан кейін Бессант 1 миллиард долларлық хедж-фонд құрды. 2005 жылы хедж-фонд жабылды. Ол бұл лауазымда 2015 жылға дейін бола тұрды да, кейін өзінің Key Square Group атты фирмасын ашпақ болды. Бессант 2015 жылы Key Square Group негізін қалады. Саяси фандрайзинг 2000 жылы Бессант АҚШ вице-президенті демократ Аль Гордың 2000 жылғы президенттік кампаниясы үшін Ист-Хемптон, Нью-Йорктегі үйінде фандрайзинг жасады. 2016 жылы Бессант республикашыл Дональд Трамптың 2017 жылғы инаугурациясына 1 миллион доллар бөлді. 2024 жылы Бессант Дональд Трамптың сол жылғы кампаниясы үшін бірнеше файндрайзер өткізді. 2024 жылғы шілдеде Бессант Трамптың экономикалық кеңесшісі болды. АҚШ Қаржы министрі Ұсынылуы 2024 АҚШ президент сайлауындағы жеңісінен кейін Трамп 22 қарашада Бессантты АҚШ Қаржы министрі лауазымына ұсынды. 2025 жылғы 16 қаңтарда Бессант АҚШ Сенаты алдында алған шықты. Тыңдаулар кезінде Бессант Трамптың кедендік салық жайлы ұсыныстарын қолдады, Ресей мен Қытайға қарсы экономикалық қысымды көбейтуді жақтады. Сенаттың Қаржы комитеті 21 қаңтарда Бессанттың кандидатурасына дауыс берді де, 16–11 дауыс қатынасын алған Бессант лауазымға қабылданды. Өкілеттігін Бессант 28 қаңтарда бастады. Өз өмірі Бессант Чарлстон, Оңтүстік Каролинада тұрады. Бессант пен заңгер күйеуі Джон Фриманның 2 баласы бар. Дереккөздер
Ян-Кристиан Дрезен

Ян-Кристиан Дрезен (; 4 қыркүйек 1967) — неміс футбол әкімшісі, қазіргі уақытта Бавария Мюнхен клубының бас директоры. Маңсабы 1995 жылы Ян-Кристиан Дрезен Bayerische Vereinsbank банкінде кеңесші болып жұмыс істей бастады. 2006 жылы HypoVereinsbank-та жеке клиенттер және жеке банкинг жөніндегі директорлар кеңесінің мүшесі болды. HVB-ны италиялық ірі UniCredit банкі сатып алғаннан кейін, Дрезен атқарушы комитетке тағайындалғаннан бірнеше апта өткен соң қызметінен кетті. 2008 жылы ол швейцариялық UBS банкінің Германиядағы филиалының төрағасы болып тағайындалды және Wealth Management, Investment Banking және Global Asset Management бөлімдеріне жауапты болды. Кейін ол BayernLB банкінде жұмыс істеді. 2013 жылдың ақпанында Дрезен Германияның Бундеслига клубы Бавария Мюнхеннің қаржы директоры болып тағайындалды, бұл қызметте ол Карл Хопфнерді алмастырды. Ол клуб тарихындағы ең табысты қаржылық онжылдықтың маңызды тұлғаларының бірі ретінде танылды. Бір жылдан кейін клуб басқармасының төраға орынбасары атанды. 2016 жылдың тамызында Дрезен Лига қауымдастығының (Ligaverband) басқарма мүшесі ретінде клубты өкілдік ете бастады. Ол 2022–23 жылғы Бундеслига маусымы аяқталғаннан кейін Оливер Канның орнына Бавария Мюнхен клубының бас директоры болып тағайындалды. 2023 жылдың қыркүйегінде Еуропалық клубтар қауымдастығының (ECA) 2027 жылға дейінгі вице-төрағасы болып сайланды. Жеке өмірі Дрезен үйленген, екі ұлы бар. Ол Германияның Бавария Мюнхен клубының жанкүйері. Дереккөздер Сілтемелер *[https://www.sueddeutsche.de/sport/fc-bayern-jahreshauptversammlung-dreesen-finanzvorstand-1.5675883 Der Mann der Zahlen verabschiedet sich bemerkenswert] *[https://www.focus.de/sport/fussball/bundesliga1/jan-christian-dreesen-kahns-erzfeind-herr-der-zahlen-das-ist-bayerns-neuer-boss_id_194664490.html Als „Herr der Zahlen“ wurde Dreesen zu Bayerns unbeschriebenem Helden]
Сербиядағы жалпы ереуіл (2025)

Сербиядағы жалпы ереуіл (серб. Генерални штрајк, Generalni štrajk) — 2025 жылы Сербияда өткен наразылық акциясы және ел аумағында жалпы ереуіл ұйымдастыруға жасалған әрекет. Тарихы Сербиядағы жалпы ереуіл 2025 жылдың 24 қаңтарында басталып, 2024 жылы студенттік бастамалармен ұйымдастырылған наразылық қозғалыстарының жалғасы болды. Алғашқы жалпы ереуілге негізінен студенттер қатысқанымен, кейіннен оны Сербияның қоғамдық, коммерциялық және мемлекеттік ұйымдарының кең ауқымды өкілдері қолдады. Барысы 24 қаңтар: Мыңдаған студент пен мектеп оқушылары Белград көшелеріне қайтадан шығып, 2024 жылдың қарашасында Нови-Сад вокзалының төбесінің опырылғандарды айыптады. Ереуілшілер кінәлілерді саяси және қылмыстық жауапкершілікке шақырды. AFP агенттігінің хабарлауынша, наразылық білдірушілер «Жалпы ереуіл», «Өзгеріс бізбен бірге болады», «Жүйе сізге өтірік айтады» және басқа да ұрандар жазылған баннерлер ұстап көшеге шыққан. 24 қаңтарда Сербия астанасындағы дүкендер мен дәмханалар жабылып «жалпы ереуілге» қосылды. Мұғалімдер наразылықты қолдап, ата-аналар балаларын үйде қалдырғандықтан, мектептерде сабақ тоқтады. Театрлар мен кинотеатрлар да жабылды. 27 қаңтар: Сербиядағы студенттер фермерлердің қолдауымен Белградтағы ірі көлік торабын бір күнге жауып, ел президенті Александр Вучичке қысым көрсетуін жалғастырды. 28 қаңтар: Сербияның премьер-министрі Милош Вучевич елде жалғасып жатқан наразылықтардың арасында қызметінен кететінін мәлімдеді. Вучевич 28 қаңтарда Белградта өткізген баспасөз мәслихатында: «Нови-Садтағы оқиғалардан кейін мен отставкаға кету туралы түбегейлі шешім қабылдадым. Бүгін таңертең президентпен ұзақ әңгімелестім, ол менің шешімімді қабылдады» - деді. Вучевич сондай-ақ, бұл шешімді ол өткен күндері наразылықтар барысында бір студенттің жарақат алуынан кейін қабылдағанын мәлімдеді. Реакция : : Сербиядағы жалпыұлттық ереуіл кең ауқымды қолдауға ие болды. Оны түрлі қоғамдық және кәсіби ұйымдар, бұқаралық ақпарат құралдары, кәсіподақтар мен танымал қоғамдық тұлғалар қолдады. Халықаралық реакция : : Ресей СІМ өкілі Мария Захарова «Сербиядағы жағдай Батыстың бұл елдегі тұрақсыздықты күшейту жоспарының бір бөлігі» деген пікірін білдірді. : : АҚШ-тың бұрынғы ұлттық барлау директорының міндетін атқарушы, дипломат Ричард Греннел заң үстемдігін бұзатындарды қолдамайтынын мәлімдеді. Оның айтуынша, «егер заң немесе көшбасшы ұнамаса, оны өзгертуге ұмтылу қажет, бірақ қандай да бір жағдайда күш қолдануға жол беруге болмайды». Дереккөздер
Липовец

Липовец — Украинаның Винница облысындағы қала. Винница ауданының құрамында. 2020 жылға дейін ол таратылған Липовецкий ауданының әкімшілік орталығы болды. Халық саны 8 093 (2021) адам. Географиялық орналасуы Соб өзені мен оның саласы Скакунка жағасында, Винницадан 56 км, Балта теміржол вокзалынан 13 км жерде орналасқан. Ең жақын қалалар және оларға дейінгі қашықтық Ол өз елінде халық саны бойынша 275-ші орында (Украина), облыста 17-ші орында (Винница облысы). Әлемдегі барлық қалалар арасындағы орны: шамамен 26264 орын. Ең жақын қалалар және оларға дейінгі қашықтық: Ильинцы (17 км), Погребище (31 км), Немиров (33 км), Винница (43 км), Калиновка (46 км), Тетиев (47 км), Гайсин (52 км), Гнивань (54 км), Казатин (56 км), Монастырище (59 км), Ладыжин (61 км), Тульчин (63 км), Сквира (70 км), Жмеринка (72 км), Христиновка (79 км), Бердичев (81 км), Андрушевка (88 км), Шаргород (89 км), Бершадь (101 км), Фастов (112 км). Тарихы Қазіргі Липовецтің орнында елді мекеннің болғанын осы жерден біздің эрамызға дейінгі V ғасырдан б.з. II ғасырға дейінгі көне теңгелердің табылуы дәлелдейді. Липовец туралы алғашқы жазбаша сілтемелер 1545 жылдан басталады. Сондай-ақ 1150 жылға арналған орыс шежіресінде атап өтілген Куниль елді мекені Скакунка қаласының қазіргі шағын ауданының шекарасында орналасқан деген гипотеза бар. XVI ғасырда Жоғарғы Айсин (сол кезде елді мекен деп аталған) Волыннан қоныс аударушыларды тартып 1601 жылдан бастап Украинаның ең ірі магнаты Януш Острогскийдің меншігіне өтеді. 1602 жылдан бастап Липовец атауы пайда болады және ол қалаға айналады. 1795 жылы уездік қалаға айналды. 1875 жылы Липовецте екі кірпіш зауыты және бір спирт зауыты, екі православие шіркеуі, католик шіркеуі және екі синагога болды. 1896 жылы екі ұн зауыты, екі темекі зауыты, спирт зауыты, кірпіш зауыты, 2 сыныптық қалалық ұлдар мен қыздар мектебі, қалалық аурухана болды. 1991 жылдан бастап Украинаның тәуелсіздігі жарияланғаннан кейін бірнеше партия филиалдары жұмыс істей бастады, жалға беру және кооперативтік кәсіпорындар құрылды. 2001 жылдың 13 қыркүйегінде Украина Жоғарғы Радасының шешімімен Липовец қала мәртебесіне қайтарылды. 2020 жылдың 17 шілдесінде Липовец ауданының әкімшілік-аумақтық реформасы және таратылуы нәтижесінде Липовец Винница ауданының құрамына енді. Өндіріс орындары Жөндеу цехы, кірпіш зауыттары, сүт зауыты, наубайхана, тамақ өңдеу зауыты т.б. бар. Көрнекі жерлері Украин-поляк соғысының (1648-54) бір бөлігі, казактар ​​жеңген шайқастарының бірі Липовец маңында өтті. Қамалдың қирандыларында (толығымен дерлік қираған) осы шайқастың құрметіне ескерткіш орнатылды. 2012 жылы тағы бір «соғыс» ескерткіші – Словак ескерткіші пайда болды. Бұл Вермахт әскері үшін шайқасқан словак жауынгерлері жерленген жаппай бейіт. Ескерткіш естелік пен келісімнің символы ретінде орнатылды. Липовецтің тағы бір көрікті жері - аудандық әскери комиссариат ғимараты, ол 20 ғасырдың басынан бері бұрынғы земство ауруханасынан, аудандық кеңестен және облыстағы ең көне военкоматтан тұратын сәулет кешені болып табылады. Бауырлас қалалар * Йыхви (Эстония) * Единец (Молдова) Галерея Дереккөздер
Магдебург

Магдебург (нем. Magdeburg, IPA: [ˈmakdəbʊrk], төм. нем. Meideborg [ˈmaˑɪdebɔɐx], Madeborg, жоғ. луж. Dźěwin, төм. луж. Źěwin, чех. Девин) — Германиядағы қала, Саксония-Анхальт жерінің астанасы. Елді мекен Эльбаның үш тармағында және Орта Эльбада, Магдебург жазығының шығыс шетінде орналасқан. Бұл – ірі неміс көлік торабы, арқылы Мәскеу — Варшава — Берлин — Ганновер — Рур — Париж транс-еуропалық теміржол магистралі өтеді, сондай-ақ Галле — Лейпциг, Вольфсбург, Виттенберг — Висмар, Дессау-Рослау, Вернигероде бағыттарындағы теміржол жолдары бар. Тарихы Бұл елді мекен алғаш рет Магадобург (Magadoburg) атауымен капитулярийде аталып өтеді және 805 жылдан бастап сауда пункті ретінде белгілі. Нәтижесінде кемінде 5 адам қаза тауып, 200-ден астам адам жарақат алды. Көрікті жерлері * Магдебург шіркеуі * Магдебургтегі Рождестволық жәрмеңке * Ескі базар алаңы * Магдебург жауынгері * Магдебургтың жасыл қамалы * Ескі ратуша * Лука мұнарасы * Эльба өзенінің бойындағы Мыңжылдық мұнара * Ротехорн қалалық саябағы * Хассельбах алаңы * Жұлдызды көпір * Магдебург ауыр машина жасау комбинаты Тағы қараңыз * Магдебургтегі көлік шабуылы (2024) Дереккөздер
Нарым қалашығы

Нарым қалашығы, кейде Назым қалашығы (орыс. Нарымский городок, Назымский городок) — Түмен (Сібір) хандығының құрамындағы ортағасырлық қала. Қазіргі Ресей Федерациясы, Түмен облысында орналасқан. Тарихы Қалашықтың қалдықтарын 1888 жылы С.К. Патканов тапқан. Әдебиет * Матвеев А.В., Татауров С.Ф. Сибирское ханство: военно-политические аспекты истории. Казань: Фэн АН РТ, 2012. 260 с. * Тюменское и Сибирское ханства / под ред. Д. Н. Маслюженко, А. Г. Ситдикова, Р. Р. Хайрутдинова. — Казань: Издательство Казанского университета, 2018. — 560 с. — ISBN 978-5-00130-021-2
Клиний

Клиний (ежелгі грекше: Κλεινίας; шамамен б.з.д. 480-475 жылдар аралығында дүниеге келген — б.з.д. 447 жылы Беотиядағы Коронея түбінде қаза тапқан) — афиналық ақсүйек, атақты Алкивиадтың әкесі, Аксиохтың ағасы және Алкмеонидтер әулетінің мүшесі болған афиналық азамат. Ол Саламин әулетіне жататын, Афинаның ең ықпалды және бай ақсүйек отбасыларының бірі болды. Ол Алкивиад Жасы Үлкеннің ұлы, тағы бір Клинийдің немересі немесе жиені болды. Плутарх оның тегін Теламондық Аякстың ұлы Еврисактан бастау алатынын жазады. Клиний б.з.д. 447 жылы Коронея шайқасында қаза тапқан. Клиний Алкмеонидтер әулетінен шыққан Диномахаға үйленді, ол Гиппократтың ұлы Мегаклдың қызы және Периклдің қайын сіңлісі (ол саясаткердің бірінші әйелінің туған қарындасы) болды. Осы некеде екі ұл дүниеге келді — Алкивиад (бұл есімнің ең атақты иесі) және тағы бір Клиний. Оның атымен Афин империясында алым-салық жинау жүйесін қатаңдатуға бағытталған Клиний Қаулысы байланыстырылады. Егер бұл жазба Клинийге, Алкивиадтың әкесіне тиесілі болса, онда ол б.з.д. 440-жылдардың басында, дәлірек айтқанда, 447 жылы жасалған болуы мүмкін, себебі ол сол жылы Коронея шайқасында қайтыс болды. Дегенмен, кейінгі зерттеушілер Клиний Қаулысы б.з.д. 420-жылдары, Афина қаржылық қиындықтарға тап болған кезде қабылданған деген пікірді ұстанады. Сондықтан оның дәл осы Клинийге тиесілі екендігіне нақты сенімді болу қиын. Дереккөздер
Көк барқыт

Көк барқыт — Дэвид Линчтің атақты кинокартинасы. Фильм 1951 жылы шыққан танымал әннің атымен аталды. Фильмнің өзі көрерменге 1986 жылы жол тартты. Сценариін өзі жазған және өзі түсірген бұл фильм Линч карьерасындағы адғашқы жетістіктерінің бірі болды. Ол үздік сценарий үшін Алтын глобусқа және үздік режиссура үшін Оскар сыйлығына номинацияға түскен. Американың киносыншылары атынан үздік режиссура мен үздік фильм үшін сыйлығын алған. Бастапқыда сыншылар фильмге тамаша пікірлер білдірмеді, алайда кейін ол культтік туынды болып танылды. Дереккөздер
Мәнерлеп сырғанаудан Еуропа чемпионаты

Мәнерлеп сырғанаудан әлем чемпионаты — Халықаралық конькишілер одағымен (ISU) ұйымдастырылатын жыл сайынғы мәнерлеп сырғанаудан жарыс. Жеңімпаздары және жүлдегерлері Ерлер Әйелдер Мұз үстіндегі би Чемпионаттар тізімі } Нацистік Германия Жалпы медальдар саны Сыртқы сілтемелер * [http://www.isu.org/en/single-and-pair-skating-and-ice-dance International Skating Union]